Durerea de origine cardiacă se numește angină. Ea se manifestă ca și greutate, apăsare sau gheară la nivelul pieptului ( în capul pieptului sau în dreptul inimii precordial) putând să se extindă la nivelul umărului, brațului, gâtului sau posterior. Se însoțește frecvent de respirație dificilă, oboseală și transpirații. Multe alte afecțiuni pot fi responsabile de durere în piept: boală de reflux gastro-esofagian , spasm esofagian, nevralgie etc. Cel mai bine este să vă prezentați la cardiolog pentru consult și explorări suplimentare( ECG, ecografie cardiacă) pentru a exclude o afectare cardiovasculară.